b'\n_START_ARTICLE_\nDravska banovina\n_START_PARAGRAPH_\nDr\xc3\xa1vska banov\xc3\xadna je bila od leta 1929 do 1941 upravna enota na delu ozemlja dana\xc5\xa1nje Slovenije. Kot ena izmed devetih banovin, upravnih enot Kraljevine Jugoslavije, je bila ustanovljena 3. oktobra 1929 po uvedbi \xc5\xa1estojanuarske diktature jugoslovanskega kralja Aleksandra. Pri tem niso povsod upo\xc5\xa1tevali narodnostnih in zgodovinskih meja (Dravska banovina nekaj \xc4\x8dasa denimo ni vklju\xc4\x8devala Bele krajine). Imela je sede\xc5\xbe v Ljubljani in bila nadalje razdeljena na ljubljansko in mariborsko oblast. Vodil jo je ban, ki ga je imenoval kralj, s pomo\xc4\x8djo banskega sveta. Ko so leta 1939 ustanovili avtonomno banovino Hrva\xc5\xa1ko, so se za\xc4\x8dele pojavljati podobne zahteve po banovini Sloveniji._NEWLINE_Z nem\xc5\xa1ko, italijansko, mad\xc5\xbearsko in okupacijo Neodvisne dr\xc5\xbeave Hrva\xc5\xa1ke je bila Dravska banovina leta 1941 razpu\xc5\xa1\xc4\x8dena. Takrat je bil ban Marko Natla\xc4\x8den.'